в етап транспортиране между страните, страната вносител взема предвид най-подходящото и най-пропорционалното решение с цел да се избегне ненужно нарушаване на търговията.
 3. Страната, която приема мерки съгласно параграф 2 от настоящия член, информира другата страна не по-късно от един работен ден след деня на приемане на мерките. По искане на една от страните и в съответствие с член 68, параграф 3 от настоящото споразумение, страните по него провеждат консултации относно ситуацията в срок от 15 работни дни след уведомяването. Страните вземат надлежно предвид цялата информация, представена в рамките на консултациите, и се ангажират да избягват ненужно нарушаване на търговията, като вземат предвид, когато е приложимо, резултатът от консултациите, предвидени в член 68, параграф 3 от настоящото споразумение.
 Член 74
 Подкомитет по управление на санитарните и фитосанитарните мерки (СФМ)
 1. Създава се Подкомитет по управление на санитарните и фитосанитарните мерки (СФМ). Подкомитетът по санитарните и фитосанитарните мерки заседава в срок от три месеца от влизането в сила на настоящото споразумение и след това по искане на една от страните или поне веднъж всяка година. При условие че страните са съгласни, заседанията на Подкомитета по санитарните и фитосанитарните мерки могат да се провеждат чрез видео- или аудиоконферентна връзка. Подкомитетът по санитарните и фитосанитарните мерки може да разглежда въпроси и извън заседанията, посредством кореспонденция между членовете му.
 2. Подкомитетът по санитарните и фитосанитарните мерки има следните функции:
 а)
 упражнява контрол върху прилагането на настоящата глава и разглежда всички въпроси, които могат да възникнат във връзка с нейното прилагане;
 б)
 преразглежда приложенията към настоящата глава, по-специално с оглед на напредъка, постигнат в рамките на консултациите и процедурите, предвидени в настоящата глава;
 в)
 с оглед на преразглеждането, предвидено в буква б) от настоящия параграф, или според предвиденото друго в настоящата глава, изменя посредством решение приложения IV—ХIV към настоящото споразумение; и
 г)
 с оглед на преразглеждането, предвидено в буква б) от настоящия параграф, предоставя становища и отправя препоръки към други органи, както е предвидено в институционалните, общите и окончателните разпоредби на настоящото споразумение.
 3. Страните се споразумяват да създадат технически работни групи, когато е целесъобразно, съставени от представители на страните на експертно равнище, които установяват и разглеждат технически и научни въпроси, възникващи при прилагането на настоящата глава. Когато е необходима допълнителна експертиза, страните могат да създават ad hoc групи, включително научни групи. Членството в такива ad hoc групи не е непременно ограничено само до представители на страните.
 4. Подкомитетът по санитарните и фитосанитарните мерки редовно докладва на Комитета по търговия, създаден съгласно член 465 от настоящото споразумение, за своите дейности и решенията, взети в рамките на неговите правомощия.
 5. Подкомитетът по санитарните и фитосанитарните мерки приема своите работни процедури на първото си заседание.
 6. Всички решения, препоръки, доклади или други действия на Подкомитета по санитарните и фитосанитарните мерки или на друга група, създадена от него, свързани с разрешаването на внос, обмена на информация, прозрачността, признаването на регионализация, еквивалентност и алтернативни мерки, както с всеки друг въпрос от уредените с параграфи 2 и 3, се приемат с консенсус от страните.
 ГЛАВА 5
 Митници и улесняване на